અલ્પેશ ઠાકોરે સભામાં કહ્યું હતું કે ‘મેં સાંભળ્યું છે કે તમારો ડીએસપી બહુ હપ્તા લે છે તેને એવું છે કે બીજા કોઇ રોકવા નહીં આવે પણ આ સવાયો બાપ થઇને આવ્યો છે. મને એવું હતું કે આ ઇમાનદાર છે પણ ભોળો ચહેરો કરી મહિને ૪૨ લાખનો હપ્તો લે છે. આ બાબતમાં કોર્ટે અલ્પેશ ઠાકોર સામે સમન્સ કાઢ્યું છે.પાટીદાર અનામત આંદોલન સમિતિના કન્વીનર હાર્દિક પટેલની મુશ્કેલીમાં વધારો થઈ શકે છે. અમદાવાદમાં વસ્ત્રાલ મત વિસ્તારના કોર્પોરેટર પરેશ પટેલના ઘરે તોડફોડ મામલે પોલીસે હાર્દીક પટેલના જામીન રદ્‌ કરવા સેશન્સ કોર્ટમાં અરજી કરી છે. પરેશ પટેલના ઘરમાં જ્યારે તોડફોડ થઇ હતી ત્યારે કોર્ટે રામોલ વિસ્તારમાં પ્રવેશ ન કરવાની શરતે તેને જામીન આપ્યા હતા પરંતુ હાર્દિક પટેલે શરત ભંગ કરતાં તેની સામે કાર્યવાહી કરવામાં આવે છે. જેથી પોલીસે તેના જામીન રદ્‌ કરવાની અરજી કરી છે. આ કેસની વધુ સુનાવણી ૯ એપ્રિલે થશે. હાર્દિક સામે રાજદ્રોહનો કેસ પણ અમદાવાદમાં ચાલી રહ્યો છે. આ કેસમાં પણ મુદત પર મુદત વીતતી જાય છે. આમ અલ્પેશ ઠાકોર અને હર્દિક પટેલ બંને એક સાથે કોર્ટના ચક્કરમાં ફસાયા છે.